stanford-oval/wikipedia huggingface dataset:
שיטפון בזק
הערות שוליים

↑  Tropical Storm Philippe brings flash flooding to Eastern Caribbean, Reuters, ‏October 2023
↑  זווית-סוכנות ידיעות למדע ולסביבה, הסיבה לכך שהסופות חזקות יותר, באתר הידען - Hayadan, ‏2018-05-22
↑  Jöklhlaup, American Scientist, ‏2017-02-06 (באנגלית)
↑  Richard B. Waitt, About Forty Last-Glacial Lake Missoula Jökulhlaups through Southern Washington, The Journal of Geology 88, 1980, עמ' 653–679
↑  יוגב ישראלי, נורת אזהרה: אחד משיטפונות הקרחונים הגדולים בעולם תועד בגרינלנד, באתר ynet, 16 בדצמבר 2024
↑  מפקד: המטיילים דחו עצתי לא לרדת לנחל דרגות, דבר, 2 באוקטובר 1975
↑  אריאל שנבל, היו דברים מעולם: בחזרה לשיטפון הנורא מ-1975, באתר www.makorrishon.co.il, ‏4 מאי 2018
↑  פלד ארבלי, ‏אסון נחל צפית: הפרקליטות טוענת - "הנאשמים נטלו במודע את הסיכון", באתר מעריב אונליין, 15 בפברואר 2024
| --- | --- |
בקרת זהויות :  NKC: ph669434
האדמה הנושמת

האדמה הנושמת או שִׂיזָ'אנְג (בסינית: 息壤; בפין-יין: xīrǎng, תרגום "האדמה הנושמת", "האדמה המתנפחת" או "האדמה המתחדשת") היא חומר פלאי מן המיתולוגיה הסינית אשר שימש את גון ולאחריו את יו' הגדול בטיפול בהצפות בתקופתם של חמשת הקיסרים. סוד כוחה של האדמה הנושמת היה ביכולתה לגדול ולהתנפח, ושמותיה השונים נובעים מן השימוש בסימן הסיני xī 息 "שִׂי", שמשמעו "לנשום, לנוח, לגדול".
במיתולוגיה

במספר גרסאות של המיתוס, גון גונב את האדמה הנושמת מן הקיסר או מן האל שאנגדי, וזה שולח בתגובה את ג'וז'ונג להוציא להורג את גון על הר הנוצה. בגרסאות על פיהם יו' הוא זה שמשיג את האדמה הנושמת, הסיטואציה חיובית יותר: יו' עולה לשמיים, מתחנן אל שאנגדי, ומקבל במתנה כמות גדולה ככל שיכול הצב השחור הפלאי שלו לשאת על גבו. כך חוסם יו' את 233,559 המעיינות הגורמים להצפה. בגרסאות אחרות של הסיפור משתנה זהותו של בעל האדמה השמיימית או של המוציא להורג.
הסברים למיתוס

יש מי שהציעו בסיס היסטורי לשיטפון ולאדמה המתנפחת, ביניהם הוקס שטען כי המיתוסים על השיטפון ועל האדמה המתנפחת מבוססים על סמליות של שינוי חברתי. ובמקרה שלפנינו גון מייצג חברה בשלב טכנולוגי מוקדם, שעוסקת בחקלאות זעירה, ובכלל זה בהרמת שטחים ניתנים לעיבוד מעל רמת פני הביצות. האדמה המתנפחת הפלאית מייצגת כנראה סוג כלשהו של גן מוגבה, עשוי אדמה, עץ וחומרים דומים. ופעילותו של יו' בשליטה בשיטפונות מסמלת חברה מסוג מאוחר יותר, כזו המאפשרת גישה של קנה מידה גדול יותר להפיכת אדמות מוצפות לשטחים חקלאיים.
חימר מתרחב מספר הסבר חומרי יותר למיתוס. חימר ככלל אטום למים, ומשמש גרעין לסכרי אדמה. חימר מתרחב ניחן ביכולת להגדיל נפח כאשר הוא נרטב, ומכאן התאמה שלו להגדרת ה"מתנפח". לאחר שהתייבש, יש לחימר המתרחב מראה נפוח דמוי פופקורן, אותו ניתן לפרש כ"נושם" או אוורירי. ניתן למצוא חימר שכזה בשפע במחוז שאאנשי, אליו נהוג לשייך חלק גדול מההתרחשות של הטיפול בהצפות.
התייחסויות בספרות

הסיפור על גנבת האדמה המתנפחת בידי גון מופיע כבר בקלאסיקה של ההרים והימים במאה ה-3 לפנה"ס:
גוּן גנב את האדמה הנושמת מן הקיסר על מנת לסכור את מי השטפון, ולא שעה לפקודות הקיסר.
בספרים "סידור מחודש" ,"תוכניות המדינות הלוחמות" ו"רשומות ההיסטוריון", כולם ממאות 1-2 לפנה"ס, וב"עקרונות הממשל של אוסף הספרים" מן המאה ה-7, מופיע השם "אדמה מתנפחת" כשם של מקום בתוך סיפור על המצביא גָאן מָאו מצ'ו של תקופת המדינות הלוחמות. הקשר בין אזור גאוגרפי לבין המיתוס יכול להתבהר לאור שורה מתוך "חְווָאיְ נָאן דְזְה", שמזכירה את "המחוז שבו סכרו את מי השיטפון באמצעות אדמה מתנפחת". משמע: המיתוס ומיקומו היו מוכרים כבר במאות הראשונות לפני הספירה.
בספרים "היסטוריה כהלכה" מן המאה ה-12 וב"דברים מיותרים ממושב האורחים" מתחילת המאה ה-17, מתוארים שלל מקומות בהם מתואר כי יש אדמה מתנפחת, אשר "היסטוריה כהלכה" ממש מגדיר כ"אדמה שמבצעת נשימה". כך שהעניין לא נתפס כאגדי אצל הכותבים, אלא כתופעה סבירה לחלוטין.
מיתולוגיה השוואתית

לסיפור על האדמה המתנפחת יש מקבילות מעניינות במיתולוגיות של הילידים באמריקה הצפונית והדרומית, ובמיוחד בסיפור הבריאה או בסיפורי מבול על צולל-האדמה. במיתוס צולל-האדמה, המים הקדומים מכסים הכל, עד שיצור אחד, אחרי קשיים רבים, מסוגל לצלול למים ולהביא מעט אדמת פלא. אדמה זו מתנפחת והופכת לשטחי היבשה המוכרים לנו כיום.
ראו גם

מיתולוגיה סינית
הערות שוליים

↑  Yang, Lihui; An, Deming (2008). Handbook of Chinese Mythology. Oxford University Press. ISBN 0-19-533263-6. 218
↑  Christie, Anthony (1975). Chinese mythology (3rd impression. ed.). London: Hamlyn. p. 87. ISBN 978-0-600-00637-4.
↑  Yang, Lihui; Turner, Deming An, with Jessica Anderson (2008). Handbook of Chinese mythology. Oxford: Oxford University Press. pp. 127, 237. ISBN 0-19-533263-6.
↑  Hawkes, David, translator and introduction (2011 [1985]). Qu Yuan et al., The Songs of the South: An Ancient Chinese Anthology of Poems by Qu Yuan and Other Poets. London: Penguin Books. ISBN 978-0-14-044375-2, pp 138-139
↑  《山海经·海内经》שורה 39 לפי חלוקת ctext, תרגום עופר ולדמן.
↑  《群书治要·列传》, 《新序·杂事二》, 《战国策·秦策·秦二·秦武王谓甘茂》, 《史记·列传·樗里子甘茂列传》
↑  《淮南子·时则训》, המאה ה-2 לספירה.
↑  路史, מגילה 47
↑  客座贅語, מגילה 9, בערך 息土
↑  במקור: 息生之土.
נגה ארז

| --- | --- |

 לידה:  26 בדצמבר 1989 (בת 35) ישראל ישראל
 שם לידה:  נגה ארז 
 מוקד פעילות:  תל אביב-יפו 
 תקופת הפעילות:  מ-2011
 מקום לימודים:  האקדמיה למוסיקה ולמחול בירושלים 
 סוגה:  גרוב, אלקטרוני
 שפה מועדפת:  עברית, אנגלית 
 כלי נגינה:  סינתיסייזר 
 חברת תקליטים:  City Slang Records
 בן או בת זוג:  אורי רוסו 
 מספר צאצאים:  1
 www.nogaerez.com
 פרופיל ב-IMDb
 
נגה ארז (נולדה ב-26 בדצמבר 1989) היא זמרת, פזמונאית, ראפרית, מוזיקאית, מפיקה מוזיקלית ושחקנית ישראלית.
ביוגרפיה

נגה ארז נולדה בשנת 1989, בת ליהודית ונמרוד ארז, וגדלה בקיסריה. היא החלה את דרכה המוזיקלית כחלק מקבוצות ולהקות כזמרת, קלידנית ומנגנת בכלי הקשה. למדה באקדמיה למוזיקה בירושלים. בצה"ל שירתה בלהקה צבאית.
אבי סבה, הסופר יהודה ארז, שינה את שם משפחתו, רזניצ'נקו, לארז.
קריירה > 2011–2016: התחלת הקריירה

עם סיום שירותה הצבאי הייתה זמרת רקע בשירה של דנה אינטרנשיונל, "Ding Dong" באירוויזיון 2011. השיר לא העפיל לגמר, והיה מקום 15 בחצי הגמר. בנוסף ניגנה בהרכב של עמית ארז The Secret Sea, והקימה שלישיית ג'אז. עבדה תחילה על אלבום ג'אז, אך במהרה שינתה כיוון ועברה לכתיבה והפקת מוזיקה אלקטרונית ובמקביל חיממה את הופעותיו של שלומי שבן. ארז התכוונה להוציא סינגלים בלבד, אולם לאחר שהצטרפה לחברת התקליטים הבינלאומית City Slang החלה לעבוד על אלבום.
בשנת 2016 ארז הוזמנה לשיר יחד עם אומנים ישראלים נוספים במספר הופעות בברזיל לכבוד האולימפיאדה שהתרחשה באותו הזמן במדינה.
קריירה > 2017–2020: Off the Radar

ב-2 ביוני 2017, הוציאה תחת הלייבל City Slang את אלבום הבכורה שלה Off the Radar בשיתוף אורי רוסו, שהופק והוקלט ברובו באולפני דורית בתל אביב. האלבום קיבל חשיפה גבוהה בעולם, והיא הופיעה במגזינים הנחשבים בילבורד ו-NME. ארז הופיעה עם האלבום בפסטיבלי המוזיקה הנחשבים ברחבי העולם כמו הפרימוורה, Roskilde, SXSW ועוד. באותה שנה השתתפה בפסטיבל אינדינגב ה-11 לצד ג'ירפות, רוקפור, אסתר רדא, יהוא ירון וערן צור, אור אדרי, אלון עדר ועוד. השיר "Off the Radar" מהאלבום הראשון נכלל בפסקול של סדרה גרמנית מבית נטפליקס בשם "איך למכור סמים באינטרנט (במהירות)" מ-2019.
בנובמבר 2017, הודיעה חברת אפל ששירה של נגה ארז, "Dance While You Shoot", יוביל את הפרסום של החברה ל-Apple Music.
ב-2019, יצא אלבום הופעה בשם Radar Reworked, אשר היה פרי שיתוף פעולה של ארז עם הקאמרטה הישראלית ירושלים. האלבום הוקלט בהופעה חיה בבית האופרה כחלק מאירועי "לילה אלקטרוני באופרה" במסגרת סדרת "השתקפויות". באותה השנה, הוציאה סינגל עם אקו בשם "Chin Chin", שאף הושמע על ידי בילי אייליש, במפגש עם מעריציה.
בפברואר 2020, הוציאה את הסינגל "Views". השיר נכלל באלבום השני שלה והוא מתייחס למעשה לתרבות הפופליזם וצפיות ביוטיוב. ביוני, הוציאה סינגל שני מתוך האלבום הבא שלה, בשם "NO News on TV". בספטמבר 2020, ביצעה גרסת כיסוי לשיר "הביאו את הסתיו" (במקור של איפה הילד) במסגרת המיזם "צו השעה".
קריירה > 2021–הווה: Kids & The Vandalist

בינואר 2021, הוציאה את הסינגל "End of the Road", ויחד עם צאתו הכריזה על שם אלבומה השני, Kids. בפברואר 2021, הופיע השיר "Views" בפרסומת ארצית בצרפת ונכנס למצעד 50 השירים המחופשים ביותר בפריז. באותה השנה, הצטרפה ארז לסדרה "פמת"א", המשודרת בכאן 11, בתפקיד אנה סנופקין.
באוקטובר 2021, הוציאה וידאו קליפ בשיתוף עם חברת "אמדוקס", בחלק ממיזם חידוש מיתוג החברה בשם "MAKE IT AMAZING". הווידאוקליפ היה בראש מדד הפרסומות של יוטיוב ו-ynet לחודש אוקטובר 2021. באותה השנה, זכתה בפרס אקו"ם לתגלית השנה.
בשנת 2022 ארז חתמה עם חברת התקליטים האמריקאית "אטלנטיק רקורדס".
ב-25 במאי 2022, יצא לאור הסינגל שלה "Nails", וב-16 בספטמבר 2022 יצאה גרסת הרמיקס עם הראפרית מיסי אליוט.
ב-31 באוגוסט 2022, ארז שיתפה פעולה עם להקת הרוק ויזר בגרסה המחודשת לשירה של הלהקה "Records".
ב-16 וב-17 בדצמבר 2022 ארז הייתה מופע הפתיחה ללהקת הבריטית פלורנס אנד דה משין בהיכל מדיסון סקוור גארדן, הנמצא במנהטן, ניו יורק.
ב-1 ביוני 2023 הופיעה ביחד עם רובי ויליאמס בפארק הירקון מול קהל של 31 אלף אנשים. ב-28 ביולי הוציאה את הסינגל "Quiet" מתוך פסקול הסרט "לב של אבן" של נטפליקס, שבו גם שירה "End of the Road" פותח את הסצנה הראשונה בסרט. הסינגל "Quiet" הגיע למקום ה-16 במצעד השבועי של מדיה פורסט.
ב-12 במרץ 2024, פורסם כי ארז ורוסו עובדים על אלבום חדש. באותו היום יצא השיר הראשון מהאלבום, "Come Back Home". בשיר משולבת המוזיקה של השיר "כמה טוב שבאת הביתה", שכתבו שלום חנוך ויענקל'ה רוטבליט ואותו ומבצע אריק איינשטיין. השיר נכתב כחודשיים לפני טבח שבעה באוקטובר. ב-10 באפריל, הוציאה את הסינגל השני מתוך האלבום, "Vandalist". במאי 2024 היא הוציאה קטע ראפ, "Boys Just Wanna Have Fights", הקטע דיבר על היריבות בין דרייק לבין קנדריק לאמאר, וגם דיבר על אירועי השביעי באוקטובר ומלחמת חרבות ברזל. ב-5 ביוני, ארז הוציאה שיר חדש בשם "PC People" בהשתתפות אורי רוסו. השיר מבקר את תרבות ה"פוליטיקלי קורקט", ומילותיו עוסקות בנושאים הקשורים לאתגרים שעומדים בפני אמנים עם דעת הקהל ותרבות הביטול. ב-17 ביולי הוציאה לאור את הסינגל "Ayayay" בהשתתפות הראפר הארגנטינאי Dillom (אנ'). ב-21 באוגוסט הוציאה את השיר "Godmother" יחד עם עדן בן זקן. ב-20 בספטמבר יצא לאור אלבומה השלישי The Vandalist.
בנובמבר 2024 ארז הצטרפה לשתי הופעות בסיבוב ההופעות של פינק, "קרנבל קיץ" ('אנ).
חיים אישיים

בן זוגה ושותפה ליצירה של ארז הוא אורי רוסו, מפיק מוזיקלי שהיה בעבר חלק מההרכב "ספנסרוסו". ב-22 בינואר 2025, נולדה להם בת.
סגנון מוזיקלי

הסגנון המוזיקלי של ארז מושפע מהיפ הופ, מוזיקה אלטרנטיבית, אלקטרונית ופופ. היא משתמשת במערכת תופים אלקטרונית וסינתיסייזרים.
דיסקוגרפיה > אלבומי אולפן

2017: Off the Radar
2021: Kids
2024: The Vandalist
דיסקוגרפיה > אלבומי הופעה

2019: Radar Reworked
פרסים ומועמדויות

| שנה | פרס | קטגוריה | פרויקט |
| --- | --- | --- | --- |
| 2022 | פרסי נבחרי השנה של פרוגי | זמרת השנה | מועמדות |
הערות שוליים

↑  מתן שרון, ‏מפת ההיפ הופ של ישראל, המהדורה הראשונה (אי פעם) - חלק ב', באתר ‏מאקו‏, 15 באוקטובר 2020
↑  Jennifer Greenberg, Flying above the radar: an interview with Noga Erez, Time Out Israel (באנגלית)
↑  קייט האצ'ינסון, Noga Erez: ‘I get told by people not to talk about what is happening in Israel’, הגארדיאן, ‏14 במאי 2017 (באנגלית)
↑  יונתן ריגר, ‏"שלחו לי אלפי הודעות, נרצח אותך, אנחנו יודעים איפה את גרה": נגה ארז על ההצלחה המטאורית ורגעי השפל, באתר ‏מאקו‏, 7 בינואר 2022
↑  גיא פינס 5 | נגה ארז חוזרת הביתה 28.12.22 | לצפייה ישירה | makoTV, באתר mako, ‏2022-12-28
↑  ג'סיקה סטיינברג, Apple Music ad features electronic sound of Israeli musician Noga Erez, Times Of Israel, ‏28 בנובמבר 2017 (באנגלית)
↑  חן פרורדין, ‏נגה ארז - Noisy, באתר ‏מאקו‏, 28 ביוני 2017
↑  ג'ניפר גרינברג, Flying above the radar: an interview with Noga Erez, Time Out Israel, ‏3 באוגוסט 2017 (באנגלית)
↑   דפנה ארד, נגה ארז היא נציגת ישראל לאולימפיאדה בתחום הפופ האלקטרוני, באתר הארץ, 4 באוגוסט 2016
↑   אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017
↑  יאיר בריל, לאפל מיוזיק יש פסקול חדש, והוא ישראלי, באתר הארץ, 5 בנובמבר 2017
↑    איתי סגל, "הייתי צריכה להיות עכשיו עם האנשים הכי ביג בפסטיבלים: אייליש. קנדריק. ליזו. במקום, אני יושבת פה", באתר "ידיעות אחרונות", 15 במרץ 2021
↑  Noga Erez – "End Of The Road", Stereogum, ‏13 בינואר 2021 (באנגלית)
↑  הלהיט של נגה ארז מככב בפרסומת בצרפת - mako, נבדק ב-2021-03-19
↑  אמייזינג: הלהיט של נגה ארז בראש מדד הפרסומות, באתר ynet, 14 בנובמבר 2021
↑  רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021
↑  נועם כהן, ‏הישג בין-לאומי: נגה ארז ואורי רוסו חתמו באטלנטיק רקורדס, באתר ‏מאקו‏, 3 במאי 2022
↑  הפתעה: נגה ארז מתארחת בשיר של וויזר, באתר ynet, 31 באוגוסט 2022
↑  גיל משעלי, ‏נגה ארז יצרה את שיר הנושא עבור סרטה החדש של גל גדות בנטפליקס: "כבוד גדול", באתר ‏מאקו‏, 18 ביוני 2023
↑  המצעד השבועי של מדיה פורסט, באתר מדיה פורסט, ‏6-12 באוגוסט 2023
↑  מאיה כהן, "כמה טוב שבאת הביתה": נגה ארז בצעד חדש, באתר ישראל היום, 12 במרץ 2024
↑  יובל אראל‏, נגה ארז – Vandalist, בבלוג של יובל אראל, מגזין מוזיקה ותרבות, 10 באפריל 2024
↑  יפתח כרמלי, ‏נגה ארז תוקפת את קנדריק, דרייק, הסטודנטים מארה"ב, ואת מי לא בעצם, באתר ‏מאקו‏, 5 במאי 2024
↑  גיל משעלי, ‏נגה ארז "משתינה על הפוליטיקלי קורקט שלכם" בשיר חדש, באתר ‏מאקו‏, 5 ביוני 2024
↑   בן שלו, האלבום החדש של נגה ארז מחזק את התחושה שהקול שלה לא לגמרי אותנטי, באתר הארץ, 24 בספטמבר 2024
↑  שירה נאות, Israeli Singer Noga Erez Will Make Guest Appearances at Pink's Concerts in the U.S., הארץ, ‏23 בספטמבר 2024 (באנגלית)
↑  Israeli Musician Noga Erez Opens For Pink While 7 Months Pregnant, Kveller (באנגלית)
↑  בר זגה, בת בכורה: נגה ארז ואורי רוסו הפכו להורים, במדור "פנאי פלוס" באתר ynet‏, 22 בינואר 2025
| --- | --- |
בקרת זהויות :  NLI: 987007438612605171  BnF: cb17885207b (data)  GND: 1136096639  ISNI: 0000 0004 6321 9069  LCCN: n2024019247  MusicBrainz: 06479724-ee7d-471e-a3d4-4554330a0293  RERO: 02-A027453182  VIAF: 3873149919436306650003   WorldCat (עם VIAF): 3873149919436306650003
מלונות דן

| --- | --- |


מלון המלך דוד, הנמצא בבעלות רשת מלונות דן
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 מייסדים:  יקותיאל פדרמן ושמואל פדרמן
 תקופת הפעילות:  1947–הווה (כ־78 שנים)
 חברות בנות:  וו 
 מיקום המטה:  תל אביב-יפו 
 משרד ראשי:  תל אביב
 ענפי תעשייה:  בית מלון 
 מוצרים עיקריים:  מלונאות
 שווי שוק:  2.88 מיליארד ש"ח (23 בינואר 2025)
 הכנסות:  1.62 מיליארד ש"ח (2023)
 רווח תפעולי:  201 מיליון ש"ח (2023)
 רווח:  123 מיליון ש"ח (2023)
 הון עצמי:  1.22 מיליארד ש"ח (2023)
 סך המאזן:  2.37 מיליארד ש"ח (2023)
 יו"ר:  גידי פדרמן
 מנכ"ל:  שלומי טחן
 עובדים:  כ-3,600
  
 www.danhotels.co.il
 
סמליל קודם של הרשת
רשת מלונות דן היא אחת מרשתות בתי המלון הגדולות בישראל, והוותיקה שבהן. בבעלות הרשת ובניהולה בתי מלון ברחבי הארץ, חלקם בעלי מוניטין בין-לאומי. מלונות הרשת נמצאים בירושלים, תל אביב, חיפה, אילת, קיסריה, הרצליה נצרת וצפת, וכן בבנגלור שבהודו.
היסטוריה

תחילתה של רשת מלונות דן בשנת 1947, עם רכישתם של מייסדי הרשת, האחים יקותיאל (קסיל) פדרמן ושמואל (סמו) פדרמן, את הפנסיון "קטה דן" בן 21 החדרים על חוף ימה של תל אביב. עם פתיחתו המחודשת של "קטה דן", הפך המלון מקום מפגש קבוע של הנהגת המדינה שבדרך. את המלון ניהל סמו פדרמן, ואת משק הבית ניהלה רות, בת זוגו.
בשנת 1948 הוחלט על הרחבת "קטה דן" למלון מפואר בן 120 חדרים. ב-1951 החלה בנייתו של המלון החדש על-פי תכנונו של הארכיטקט היינץ פיינכל ובשנת 1953 נפתח מלון "דן תל אביב" בסמוך ל"קטה דן" הישן.
בדצמבר 1960 הוקמה חברת רשת "מלונות דן בע"מ", וביוני 1982 נרשמו מניותיה למסחר בבורסה לניירות ערך בתל אביב.
ב-1989 פרשו האחים פדרמן מניהול רשת המלונות והעבירו את הניהול למיקי פדרמן (בנו של יקותיאל) ולעמי פדרמן (בנו של שמואל).
בשנת 1990 חתמה הרשת הסכם לניהול מלון פנינת ירושלים עם היזמים שהקימו אותו. החברה שבנתה את המלון פשטה את הרגל ובשנת 2003 יצאה ממנו רשת דן, עם סיום חוזה הניהול, אחר כך נסגר המלון והמבנה נשאר נטוש במשך שנים ארוכות.
בפברואר 2019 רכשה הרשת מקבוצת הכשרת היישוב שלושה מלונות שנוהלו תחת רשת רימונים, תמורת 207 מיליון ש"ח. העסקה כללה את מלונות "רימונים אילת", "רות רימונים" בצפת ו"רימונים המעיין" בנצרת.
נכון לשנת 2019, בעל השליטה בחברה הוא בנו של יקותיאל, מיקי פדרמן. אשתו, ליאורה, אחראית על העיצוב ברשת המלונות.
פעילות החברה

נכון לשנת 2021 כוללת הרשת 18 בתי מלון, ובהם כ-4,000 חדרים. היא מעסיקה כ-3,600 עובדים. "מלונות דן" מחזיקה גם מרכז ללימודים קולינריים - "דן גורמה", שטחים מסחריים במרכז פנורמה חיפה ובמגדל המלך דוד בתל אביב.
משנת 2004, למלונות דן שותפות עם חברת QAS ברשת טרקליני האירוח בטרמינל 3 של נמל התעופה בן-גוריון: טרקלינים בזרועות B ו-C, טרקלין הפרימיום בבזרוע E, טרקלין סופר פרימיום ארבל, טרקלין דן+.
לרשת חברת בת בשם "מקומות טובים" המפעילה את מרכז ההזמנות של הרשת ומספר מסעדות בישראל. החברה מספקת גם שירותי קייטרינג באמצעות חברת הבת "עידית לוגיסטיקת מזון".
מותגים מלונאיים

הרשת מפעילה שני מותגים עיקריים, שמיועדים לאוכלוסיות שונות: המותג "דן" - מייצג את מלונות היוקרה של הרשת; מלונות במותג "דן פנורמה" פועלים על פי רוב בצד מלונות "דן" והם פחות יוקרתיים ובהתאם לכך גם מציעים חדרים במחירים נמוכים יותר;
בשנים האחרונות הרשת שילבה מותגים נוספים לרשת:
נפטון אילת
רות צפת
לינק תל אביב
המעיין נצרת
מלונות הרשת > המלך דוד ירושלים

מספר חדרים – 237, מספר עובדים – 225.
המלון נבנה בשנת 1932 על ידי משפחת מוסרי היהודית ממצרים. המלון נמצא מול חומת העיר העתיקה ומול מגדל דוד וממנו הגיע שמו. ביוני 1946 ביצעה מחתרת האצ"ל פיצוץ באגף הדרום-מערבי של מלון ובשנת 1948 חזר המלון לתפקד אך מצבו היה גרוע. המלון נרכש בתחילת 1958 כאשר אגפו הדרומי היה עדיין הרוס. לאחר מכן שופץ האגף ונוספו למלון שתי קומות.
מלונות הרשת > דן ירושלים

מספר חדרים - 505 (המלון הגדול ביותר בירושלים).
המלון, שפעל בעבר בשם "רג'נסי ירושלים", נרכש על ידי רשת דן באוגוסט 2010. המלון שוכן על מדרונות הר הצופים, בסמיכות לאוניברסיטה העברית ולמרכז הרפואי הדסה. מחלונותיו ניתן להשקיף לעבר העיר העתיקה ושכונת שייח' ג'ראח.
מלונות הרשת > דן פנורמה ירושלים

מספר חדרים - 292, מספר עובדים - 225.
המלון שוכן בירושלים ופעל בעברו כמלון מוריה, ובהמשך שרתון מוריה. הוא נרכש על ידי רשת מלונות דן בשנת 1999, עבר שיפוץ ונפתח מחדש לקהל באותה השנה. בחודש מרץ 2020, בעקבות התפרצות נגיף הקורונה בישראל, המלון הוסב על ידי פיקוד העורף ביחד עם עוד מספר מלונות במדינה לקליטת חולים במצב קל כדי להקל על העומסים בבתי החולים.
מלונות הרשת > דן בוטיק ירושלים

מספר חדרים - 129.
דן בוטיק ירושלים פעל בעבר כ"מלון אריאל", שנבנה בשנות ה-70 ופעל כחלק מרשת מלונות שיף, ובהמשך כמלון עצמאי וכחלק מרשת מלונות אטלס. המלון נרכש על ידי רשת מלונות דן ולאחר שיפוץ ועיצוב מחודש נפתח שוב ב-27 במאי 2008. המלון שוכן בדרך חברון.
מלונות הרשת > דן תל אביב

מספר חדרים - 280, מספר עובדים - 275.
המלון נפתח בנובמבר 1953 במתחם הסמוך לבית ההארחה "קטה דן". את המלון ניהל שמואל פדרמן ולאחריו פאול זילברשטיין. בשנת 1961 נהרס המבנה הישן של "קטה דן" ובשנת 1964 נפתח מלון דן תל אביב החדש. בקיץ 1994 נפתח לצידו מלון הדירות "מגדל המלך דוד" שנבנה על ידי החברה.
מלונות הרשת > דן פנורמה תל אביב

מספר חדרים - 492, מספר עובדים - 400.
את המלון תכנן האדריכל יעקב רכטר (אדריכל אחראי: גדי הלר) שתכנן כמה מבתי המלון הגדולים בישראל. במקור פעל כמלון "לרום" והחליף מספר ידיים. המלון נרכש ב-1985 ונפתח מחדש ב-1986. המלון שוכן בחלק הדרומי של הטיילת של תל אביב, בסמוך לשוק הכרמל. בשנת 1994 נבנה בצמוד למלון מרכז קונגרסים.
מלונות הרשת > לינק תל אביב

מספר חדרים - 97
מלון "לינק" נמצא בשדרות שאול המלך בתל אביב.
במלון חדרי אירוח בגדלים שונים, חדר כושר, חלל עבודה משותף, מטבח ובר, חדרי עבודה פרטיים בגדלים שונים, שולחן ביליארד ומשחקי לוח ווידאו.
מלונות הרשת > דן אכדיה הרצליה

מספר חדרים - 207, מספר עובדים - 250.
המלון נרכש בסוף שנת 1957 מידיו של פנחס ספיר[דרושה הבהרה] שהציע לפדרמנים רכישת מלון כושל בהרצליה בשם אכדיה. המלון נפתח מחדש ב-1958. בשנת 1959 הועלה הרעיון של הקמת בריכה (וזאת, אף על פי שהמלון צמוד לים) וזו הוקמה ביחד עם הגדלת המלון לכ-200 חדרים. ב-2012 ניתן אישור להקים בסמוך למלון עוד שני מלונות בני 8 קומות מצפון למבנה המלון הנוכחי, ומלון בן 17 קומות מדרום למבנה הנוכחי. המלונות החדשים צפויים להכיל עוד כ-1,300 חדרי אירוח.
מלונות הרשת > דן כרמל חיפה

מספר חדרים - 227, מספר עובדים - 175.
תוכנן על ידי שמואל רוזוב ונבנה על ידי חברת מלונות דן במרכז הכרמל. העבודות החלו בשנת 1961 והמלון נפתח במרץ 1963.
מלונות הרשת > מיראבל פלאזה חיפה

מספר חדרים - 100.
מלון מיראבל פלאזה חיפה שוכן ברחוב יפה נוף שבמרכז הכרמל בחיפה, במרחק קצר ממלונות דן כרמל ודן פנורמה, ומרחק קצר מגן האם, טיילת לואי וגן הבהאים. במלון יש חדר כושר הפתוח ללא הפסקה, מתקני ספא ובריכת שחייה מקורה. המלון בבעלות משה מנו אך מנוהל על ידי רשת מלונות דן.
מלונות הרשת > דן פנורמה חיפה

מספר חדרים - 263, מספר עובדים - 150.
תחילתו של דן פנורמה הייתה בימי אבא חושי, שרצה להוסיף בתי מלון נוספים בחיפה. הפדרמנים היססו בגלל ההצלחה המוגבלת בהבאת תיירים לחיפה. אולם חושי הציע להם לבנות, בצמוד למלון, מגדל מגורים. הצעתו נענתה בחיוב וכך נבנו מגדלי פנורמה. הפרויקט תוכנן במקור על ידי האדריכל הבינלאומי אוסקר נימאייר, אך נמסר בסופו של דבר לאדריכל החיפאי שלמה גלעד שתכנן גם את מגדל אשכול באוניברסיטת חיפה. בנייתו של דן פנורמה התעכבה במשך שנים רבות, בשל אילוצים בירוקרטיים ואחרים, אבל לבסוף הושלמו המלון ומגדל הדירות שלצידו ונפתח בקיץ 1986. מרוץ המדרגות של חיפה מקיים את מסלול העלית במעלה מדרגות של מגדל המלון.
מלונות הרשת > דן אילת

מספר חדרים - 373, מספר עובדים - 550.
אבן הפינה הונחה בשנת 1992 ונפתח בסוף שנת 1995. המלון ממוקם בחוף הצפוני של מפרץ אילת ונבנה על ידי החברה בעיצוב מיוחד. ההשקעה במלון הגיעה לסכום שיא של כ-90 מיליון דולר.
מלונות הרשת > דן פנורמה אילת

מספר חדרים - 277, מספר עובדים - 275.
המלון פעל תחת השם "גני שולמית אילת" ונרכש ב-1999 עם רכישת חברת "גני שולמית". לאחר רכישת המבנה נבנה המלון מחדש על ידי רשת דן, עקב נזקים שנגרמו לו מרעידת האדמה שהייתה באילת בשנת 1995. המלון נפתח מחדש בתחילת שנת 2000.
מלונות הרשת > נפטון אילת

מלון נפטון אילת שוכן במרכזה של הטיילת באילת. למלון חוף פרטי לשימוש אורחיו. המלון נרכש מרשת רימונים.
מלונות הרשת > המעיין נצרת

מספר חדרים - 226.
המלון שוכן במרכז העיר העתיקה בנצרת, לא רחוק ממעיין מרים.
מלונות הרשת > רות צפת

מספר חדרים - 76
המלון שוכן בחאן אורחים עתיק בן 800 שנה, בלב העיר העתיקה והוא משקיף על הנופים של הר מירון. במלון יש בריכת שחייה חיצונית, חדר כושר, ספא, סאונה, חדר כנסים ומסעדה.
מלונות הרשת > דן קיסריה

מספר חדרים - 116, מספר עובדים - 150.
המלון הוקם בקיסריה בשנת 1962 ונרכש על ידי משפחת פדרמן מחברת הברון אדמונד אדולף דה רוטשילד. המלון שופץ ונפתח מחדש במרץ 1972.
ב-2 בספטמבר 2018 נסגר בית המלון לשיפוץ נרחב ונפתח מחדש במאי 2019.
הערות שוליים

1 2 3 4 5  מלונות דן: נתונים כספיים באתר מאי"ה.
↑  עירית רוזנבלום, מת יקותיאל פדרמן, מייסד רשת מלונות דן, באתר הארץ, 19 בינואר 2002
עירית רוזנבלום, מת שמואל פדרמן - מבעלי מלונות דן, באתר הארץ, 15 בינואר 2006
↑  יהודה עזריאלי, "האימפריה" של פדרמן, הצופה, 30 בדצמבר 1966
↑  יעקב בן ארי, "מלך" בתי המלון בישראל על שגשוג עסקיו, על המשמר, 31 במאי 1961
↑  הלית ינאי לויזון, ‏הבונים יקותיאל פדרמן אבי אימפריית מלונות דן, באתר גלובס, 17 ביולי 2011
↑  יואב יצחק, חילופי דורות בניהול רשת מלונות דן, מעריב, 22 בפברואר 1989
↑  מלונות דן תנהל מלון בירושלים, מעריב, 5 באוגוסט 1990
↑  HEI תחליף את רשת דן בניהול מלון פנינת דן בירושלים, באתר הארץ, 26 באוקטובר 2003
↑  מוטי בסוק, מלון פנינת ירושלים ייהרס ומלון חדש ייבנה במקומו, באתר TheMarker‏, 28 במרץ 2012
↑  קובי ישעיהו, ‏מלונות דן רוכשת את עיקר פעילות רשת רימונים ב-207 מיליון שקל, באתר גלובס, 20 בפברואר 2019
↑  עירית רוזנבלום, רשת דן רכשה את מלון רג'נסי בהר הצופים בירושלים ב-47 מיליון דולר, באתר הארץ, 13 במאי 2010
↑  אביבה קרול , ‏רשת מלונות דן רכשה את מלון מוריה בירושלים מכור תמורת 27 מיליון ד', באתר גלובס, 12 במאי 1999
↑  הדרמה במלון דן פנורמה – חולה קורונה נמלט, המשטרה פתחה במצוד. צפו, באתר כל העיר, 3 במאי 2020
↑  רוני גלבפיש , ‏מלון אריאל בירושלים הצטרף לרשת מלונות אטלס, באתר גלובס, 27 ביולי 2001
↑  דליה טל , ‏רשת מלונות דן רכשה את מלון אריאל בירושלים תמורת כ-50 מיליון שקל, באתר גלובס, 31 במאי 2008
↑   פרסומי מלון לינק תל אביב, באתר מלונות דן
↑  אילן גטניו, חדש בישראל: מלון שעובד באפליקציה, באתר ישראל היום, 22 במאי 2018
↑   פרסומי יובל גמליאל, ‏במקום קפה בלובי, חלל עבודה לפגישות: הכירו את מלונות הקונספט לאנשי עסקים, באתר גלובס, 21 בינואר 2020
↑   פרסומי עדי אחרק, ‏מלון לינק בת"א: כשביזנס ופלז'ר נפגשים, באתר ‏מאקו‏, 30 באוקטובר 2018
↑  עירית רוזנבלום, מלון דן אכדיה בהרצליה יורחב וייהפך למלון הגדול בישראל , באתר הארץ, 9 בינואר 2011
↑  מלון נפטון אילת, באתר מלונות דן
↑  גולן חזני, רשת דן חתמה על העסקה לרכישת מלונות הכשרה, באתר כלכליסט, 20 בפברואר 2019
↑  המעיין נצרת, באתר מלונות דן
↑  אילן גטניו, רשת דן רוכשת מלונות של רימונים, באתר ישראל היום
↑  מלון רות צפת, באתר מלונות דן
↑  מערכת ערוץ החופש, ‏לא סתם: קיבלנו הצצה למלון ממפגש הזוגות, באתר ‏מאקו‏, 17 במאי 2020
↑  יוקם מלון בקיסריה בשיתוף קב' רוטשילד, דבר, 25 באוגוסט 1960
↑  מלון "קיסריה" נמכר לחברת מלונות "דן", דבר, 28 בספטמבר 1971
↑  מיכל רז-חיימוביץ', ‏סגור לשיפוצים: מלון דן קיסריה ייפתח באפריל 2019 בלוק חדש, באתר גלובס, 2 בספטמבר 2018
↑  לא מלון "ריזורט": הצצה לדן קיסריה המחודש, באתר ynet, 21 במאי 2019
מלון המלך דוד
מלון דן ירושלים
מלון דן תל אביב
מלון דן פנורמה תל אביב
מלון דן כרמל חיפה
מגדלי דן פנורמה חיפה
מלון דן אילת
דן קיסריה בשנת 2006